আহকাম
আহকাম (aḥkām, আরবি: أحكام "বিধান", হুকুমের (ḥukm) বহুবচন (حُكْم) একটি ইসলামিক শব্দ, যার বিভিন্ন অর্থ রয়েছে। কুরআনে হুকুম শব্দটি সালিশ, রায়, কর্তৃত্ব বা আল্লাহ'র ইচ্ছাকে বোঝাতে বিভিন্নভাবে ব্যবহৃত হয়। প্রাথমিক ইসলামী আমলে খাওয়ারিজরা ঘোষণার মাধ্যমে রাজনৈতিক ধারণা দিয়েছিলেন যে, তারা কেবলমাত্র আল্লাহ'র হুকুমকেই (حُكْمُ اللّهِ) গ্রহণ করবেন। ইসলামিক ইতিহাস চলাকালীন এই শব্দটি নতুন অর্থ অর্জন করেছিল, যা পার্থিব কার্যনির্বাহী ক্ষমতা বা আদালতের সিদ্ধান্ত উল্লেখ করতে ব্যবহৃত হচ্ছে। বহুবচনে আহকাম সাধারণত কুরআনের নির্দিষ্ট বিধিবিধানকে অথবা ফিকহে্র পদ্ধতি ব্যবহার করে প্রাপ্ত আইনী রায়সমূহকে বোঝায়। শরিয়াহ্ বিধি পাঁচটি বিভাগের একটির মধ্যে পড়ে যা "পাঁচটি বিধান" (আল-আহকাম আল-খামসা) হিসাবে পরিচিত: বাধ্যতামূলক (ওয়াজিব), সুপারিশ (মুস্তাহাব), নিরপেক্ষ (মুবাহ্), নিন্দনীয় (মাকরুহ্) এবং নিষিদ্ধ (হারাম)। ইসলামের পণ্ডিত জোসেফ শ্যাচটের মতে, বিভাগগুলি মুহাম্মদের (সাঃ) সময়ের কমপক্ষে দুই শতাব্দী পরে বিকাশিত করা হয়েছিলো।